Okresná prokuratúra Revúca 
SNP 1370/1A, 050 01 Revúca 	

Sp. zn. : 2 Pv 79/12/6608	Revúca, 13.4.2012
EEČ : 2-48-13-2012

U Z N E S E N I E

Trestná vec:	obvinená XXXXX 
Prečin:	zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Revúca
Rozhodnutie:
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
Skutková veta:
	hoci jej z ustanovenia § 62 ods. 1 a nasledujúcich ustanovení Zákona o rodine, ako aj z rozsudku Okresného súdu Revúca sp. zn. 7P 27/2010 zo dňa 26.10.2010 vyplývala povinnosť prispievať na výživu svojej dcéry XXXXX, nar. XXXXX vo výške 30 % zo sumy životného minima na nezaopatrené neplnoleté dieťa mesačne vždy do 25. dňa v mesiaci vopred k rukám otca XXXXX, trvale bytom XXXXX, XXXXX, pričom svoju vyživovaciu povinnosť si v Jelšave a inde v období od 24.11.2010 do 24.03.2011 a od 28.11.2011 doposiaľ neplnila, napriek tomu, že nebola evidovaný ako uchádzač o zamestnanie a nepoberala dávku v hmotnej núdzi a príspevky k dávke, a týmto konaním jej vznikol dlh na výživnom vo výške 205,52,- €,
Právna veta:
	lebo zanikla trestnosť činu
Odôvodnenie:
Poverený príslušník Obvodného oddelenia PZ v Jelšave uznesením pod ČVS:ORP-77/JE-RA-2012 zo dňa 01.03.2012 podľa § 199 ods. 1 Trestného poriadku začal trestné stíhanie a súčasne podľa § 206 ods. 1 Trestného poriadku vzniesol obvinenie XXXXX pre prečin zanedbania povinnej výživy podľa § 207 ods. 1 Trestného zákona na tom skutkovom základe, ako je to uvedené vo výrokovej časti predmetného uznesenia. 

V priebehu skráteného vyšetrovania bolo zistené, že dlžné výživné za stíhané obdobie bolo obvinenou XXXXX uhradené v celom rozsahu. Skutočnosť, že obvinená uhradila zmeškané výživné v celom rozsahu vyplynulo z výpovede svedka XXXXX zo dňa 22.03.2012, v ktorej uviedol, že obvinená si splnila svoju vyživovaciu povinnosť, uhradila celé dlžné výživné, z jeho výpovede taktiež nevyplynulo, že by v priebehu neplatenia výživného obvinenou nezaopatrené dieťa trpelo núdzou a predmetné obdobie na ňom zanechalo trvalo nepriaznivé následky. 

	Podľa § 215 ods. 1 písm. h) Trestného poriadku prokurátor zastaví trestné stíhanie, ak zanikla trestnosť činu.

V zmysle § 86 písm. a) Trestného zákona trestnosť trestného činu zanedbania povinnej výživy podľa § 207 Trestného zákona zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.
 
Vzhľadom ku skutočnosti, že obvinená XXXXX svoju vyživovaciu povinnosť za obdobie, za ktoré je trestne stíhaná splnila skôr, než sa súd odobral na záverečnú poradu a trestný čin nemal trvalo nepriaznivé následky, v zmysle osobitného ustanovenia o účinnej ľútosti podľa § 86 písm. a) Trestného zákona, trestnosť prečinu zanedbania povinnej výživy podľa § 207 ods. 1 Trestného zákona zanikla. 

	Keďže zanikla trestnosť činu bol som povinný v zmysle § 215 ods. 1 písm. h) Trestného poriadku zastaviť trestné stíhanie.
Poučenie:
	Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Juraj Rybár
prokurátor